<classify> Aliyekuwa kocha wa Yanga, Mwinyi Zahera amesema, pesa alizowahi kuzitumi tangu afike Yanga yanga ni takriban dola 50,000 ambazo ni zaidi ya Tsh milioni 100. Zahera ameyasema hayo katika mahojiano na Clouds FM katika kipindi cha SporsXtra ambapo amefafanua kuwa, wakati mwingine wachezaji wamekuwa wakimkopa. Nimetoa pesa nyingi, zaidi ya dola elfu hamsini bila kuomba wanirudishie, hata wachezaji wamekua wakiniazima kwam ba wakipata mshahara watanirudishia, natoa hata milioni mbili, wengine wanafiwa, alifafanua Zahera. Mbali na hayo, katika mahojiano yake na gazeti la Mwananchi, Zahera alielezea namna alivyoipenda Yanga na kujitoa kwenye mambo mbali mbali. Kocha huyo alidai aliikuta Yanga katika mtikisiko wa kiuchumi, hivyo alikuwa akitoa fedha zake mfukoni kuwapa wachezaji au wasaidizi wake ili kutatua matatizo ya kifamilia. Alisema aliamua kutoa fedha hizo kwa kuwa alikuwa na mapenzi na Yanga akitaka wachezaji na benchi la ufundi kuelekeza nguvu katika maandalizi ya mechi za mashindano waliyokuwa wakishiriki. Kuna wakati tulikwenda Botswana, baadhi ya viongozi walitangulia mapema, wakati tunafika tukaambiwa tutatumia basi la wapinzani wetu Township Rollers tena limeandikwa jina na picha za wachezaji wao ubavuni, unauliza unaambiwa pesa za kukodi gari hakuna, nikaamua kuingia mfukoni nikalipa Dola 2000 Sh4.5 milioni kukodi basi kwa muda wote, alisema. Pia Zahera alidai wakati Yanga ikimaliza kucheza na Pyramids ya Misri walizuiwa hotelini hadi walipie vinywaji na maji ambapo alitoa Sh500,000 ndipo waliporuhusiwa kuondoka. Makamu Mwenyekiti wa Yanga Frederick Mwakalebela alipotakiwa kutoa ufafanuzi wa madai ya Zahera alisema wanajikita katika maandalizi ya mchezo wa Ligi Kuu dhidi ya Ndanda Ijumaa kwenye Uwanja wa Nangwanda.  <topic>: MICHEZO 